มกราคม ๒๕๕๘

**เรื่อง** ขอความอนุเคราะห์รับนักศึกษาเข้าฝึกปฏิบัติสหกิจศึกษา

**เรียน** ผู้จัดการฝ่ายทรัพยากรบุคคลบริษัท……………………………………………..

**สิ่งที่ส่งมาด้วย**  ๑. หลักสูตรวิทยาศาสตรบัณฑิต สาขาวิชาวัสดุศาสตร์

๒. แบบเสนองานสหกิจศึกษา จำนวน ๑ ชุด

๓. ประวัติพร้อมสำเนาผลการศึกษา จำนวน ๑ ชุด (แล้วแต่สถานประกอบการ)

ตามที่ มหาวิทยาลัยแม่โจ้ ได้จัดให้มีการเรียนการสอนในรายวิชา มจ ๔๙๗ สหกิจศึกษาสำหรับนักศึกษาชั้นปีที่ ๔ ของมหาวิทยาลัย โดยมีวัตถุประสงค์เพื่อให้นักศึกษาเข้าปฏิบัติงานจริงกับสถานประกอบการ/หน่วยงานของรัฐและเอกชน เพื่อให้นักศึกษาได้รับความรู้และประสบการณ์จากการปฏิบัติงานจริง เป็นระยะเวลาอย่างน้อย ๑๖ สัปดาห์/ภาคการศึกษา โดยในปีการศึกษา ๒๕๕๘ มีนักศึกษาสาขาวิชาวัสดุศาสตร์ คณะวิทยาศาสตร์ ที่มีความพร้อมที่จะออกปฏิบัติสหกิจศึกษา

ในการนี้ คณะวิทยาศาสตร์ได้พิจารณาแล้วเห็นว่าหน่วยงานของท่าน มีศักยภาพและความพร้อมเป็นอย่างยิ่ง หากนักศึกษาได้เข้าปฏิบัติสหกิจศึกษา คาดว่าจะได้รับความรู้และประสบการณ์ที่ดีต่อการนำไปใช้ในอนาคต ดังนั้นคณะฯ ขอความอนุเคราะห์จากท่านพิจารณารับนักศึกษาสาขาวิชาวัสดุศาสตร์ คณะวิทยาศาสตร์ เข้าปฏิบัติงานสหกิจศึกษาที่ บริษัทอุตสาหกรรมทำเครื่องแก้วไทย จำกัด (มหาชน) ระหว่างวันที่ 1๓ กรกฎาคม ๒๕๕๘ - ๓๐ ตุลาคม ๒๕๕๘ โดยคณะฯ ได้มอบหมายให้ อาจารย์ ดร.นิตยา ใจทนง หมายเลขโทรศัพท์ 080-8600887 เป็นผู้ประสานงานในรายละเอียดต่อไป ทั้งนี้ หากผลการพิจารณาเป็นประการใดขอได้โปรดแจ้งให้คณะฯ ได้รับทราบด้วยจะขอบพระคุณยิ่ง

จึงเรียนมาเพื่อโปรดพิจารณาให้ความอนุเคราะห์

ขอแสดงความนับถือ